பிரதமர் ராஜிநாமா செய்ய வேண்டும் – பிஜேபி ராதாகிருஷ்ணன் கோருவது: உள்ளூர் விசயங்களை, இங்கு பிஜேபி பேசி வருவதைக் காணலாம். “தொடர்ந்து போராட்டங்கள் நடைபெற்றாலும் இலங்கைக் கடற்படையினரால் தமிழக மீனவர்கள் தாக்கப்படுவது, கைது செய்யப்படுவது போன்ற கொடுமைகள் தொடர்கின்றன. இப்போது மீண்டும் 180-க்கும் அதிகமான மீனவர்கள் கைது செய்யப்பட்டுள்ளனர். படகுகளும் பறிமுதல் செய்யப்பட்டுள்ளன. இதன் மூலம் இந்தியாவின் இறையாண்மைக்கு இலங்கை அரசு சவால் விடுத்துள்ளது. இந்திய மீனவர்களை ஏன் காப்பாற்ற முடியவில்லை என்பதற்கு பிரதமர் மன்மோகன் சிங் விளக்கம் வேண்டும். இல்லையெனில் அவர் ராஜிநாமா செய்ய வேண்டும்”, என்றார் பொன். ராதாகிருஷ்ணன். இருப்பினும், இலங்கை அனுதாபிகள், அபிமானிகள் இதைப் பற்றி ஒன்றும் கண்டுகொள்ளாமல் இருப்பது நோக்கத்தக்கது.